**LOVNORM FOR SÆRKRETSER/REGIONER**

Vedtatt av Idrettsstyret 16. november 2021.

**LOVNORM FOR SKIKRETSER**

Vedtatt av Skistyret 17. mars 2023.

**LOV FOR [NAVN PÅ SKIKRETSEN]**

Sist endret [dato].

**§ 1 Formål**

1. Skikretsens formål er å arbeide for skiidrettens utvikling innen kretsen, og å fremme samarbeidet med idrettslagene. Kretsen skal bistå Norges Skiforbund (NSF) i alle spørsmål som gjelder skiidretten innen kretsen.
2. Arbeidet skal preges av frivillighet, demokrati, lojalitet og likeverd. All idrettslig aktivitet skal bygge på grunnverdier som idrettsglede, fellesskap, helse og ærlighet.

# § 2 Organisasjon

1. Skikretser opprettes, sammenslås og oppløses av NSF, som også fastsetter skikretsenes grenser. Kretsens grenser trenger ikke følge dagens fylkesgrenser.
2. Skikretsen består av alle idrettslag innenfor skikretsens grenser som er medlem av NSF og Norges idrettsforbund og olympiske og paralympiske komite (NIF).
3. Gjennom NSF er Skikretsen et organisasjonsledd innen NIF.
4. For regler om skikretsens plikt til å overholde NIF og NSFs regelverk og vedtak, gjelder NIFs lov §§ 2-2 og 2-3.

# § 3 Oppgaver

Skikretsen skal bl.a.:

1. Representere NSF og bistå det i saker knyttet til den enkelte idrett.
2. Stimulere til samarbeid mellom de idrettslag som driver skiidrett. Bistå idrettskretsen i spørsmål av felles interesse for flere idretter.
3. Godkjenne kretsens terminlisten med renn, grener og renndatoer, samt oppnevne dommere/teknisk delegerte (NSF/TD), i samsvar med gjeldende rennreglement.
4. Forestå skiidrettsfaglig utdanning i samsvar med NSFs planer.
5. Sørge for gjennomføring av kretsmesterskap, samt stimulere til annen idrettslig virksomhet med størst mulig variasjon og omfang.
6. Gi faglig bistand ved planlegging og bygging av idrettsanlegg.
7. Avgi beretning og regnskap innen fastsatte frister, og søke om økonomisk støtte fra NSF og idrettskrets.
8. Gjennomføre NSFs strategiske plan innenfor skikretsens genser og myndighetsområde.

# § 4 Kontingent og avgifter

1. Kontingenten og avgifter for idrettslagene fastsettes av skikretstinget.
2. Skyldig kontingent/avgift medfører tap av stemmerett og andre rettigheter på skikretstinget. Styret kan anbefale overfor NSF at lag, som skylder kontingent eller avgift for mer enn ett år, mister sitt medlemskap i NSF.

**§ 5 Kjønnsfordeling**

For regler om kjønnsfordeling i styre, utvalg mv. og ved representasjon til årsmøte/ting i overordnet organisasjonsledd, gjelder NIFs lov § 2-4.

.

# § 6 Regler om stemmerett, valgbarhet, forslagsrett mv.

#  For regler om stemmerett, valgbarhet og forslagsrett, gjelder § 12 og NIFs lov § 2-5.

# § 7 Inhabilitet

For regler om inhabilitet, gjelder NIFs lov § 2-8.

.

|  |  |
| --- | --- |
|  |  |
|  |  |
|  |  |
|  |  |

# § 8 Vedtaksførhet, flertallskrav og protokoll

#  For regler om vedtaksførhet, flertallskrav og protokoll, gjelder NIFs lov § 2-9.

# § 9 Refusjon av utgifter og godtgjørelse

#  For regler om refusjon av utgifter og godtgjørelse, gjelder NIFs lov § 2-10.

**§ 10 Regnskap og revisjon mv.**

For regler om regnskap og revisjon mv., gjelder NIFs lov §§ 1-7, 2-11, 2-13 og 2-14.

**§ 11 Skikretstinget**

1. Skikretsens høyeste myndighet er skikretstinget som avholdes annethvert år innen utgangen av mai i år det ikke holdes Skiting. Skikretstinget kan med 2/3 flertall vedta å holde ting hvert år.
2. Ordinært og ekstraordinært skikretsting gjennomføres i samsvar med denne lov og NIFs lov §§ 2-15, 2-16, 2-17, 2-19, 2-20

# § 12 Møterett, talerett, forslagsrett og stemmerett

1. Forslagsrett til skikretstinget:
	1. Skikretsens styre.
	2. Et representasjonberettiget idrettslag
	3. Møteberettiget komite/utvalg, i saker som ligger innenfor sitt arbeidsområde
2. Møterett, talerett, forslagsrett og stemmerett på skikretstinget:
	1. Skikretsens styre
	2. Representanter fra idrettslagene etter følgende skala:

Representasjon beregnes etter [bestemmes av skikretstinget ut i fra medlemstall og/eller antall aktive medlemmer.] og meddeles organisasjonen samtidig med innkallingen til skikretstinget.

For representasjonsrett for idrettslag, gjelder NIFs lov § 10-3 (1).

Reisefordeling kan benyttes.

1. Møterett, talerett og forslagsrett på skikretstinget i saker som ligger innenfor utvalget/komiteens arbeidsområde:
	1. Kontrollutvalgets medlemmer
	2. Valgkomiteens medlemmer
	3. Lederne i tingvalgte utvalg/komiteer, eventuelt nestleder eller medlem dersom leder er forhindret fra å møte
2. Møterett og talerett på skikrestinget:
	1. Representant fra NSF og NIF
	2. Engasjert revisor, i saker som ligger innenfor sitt arbeidsområde
3. For å ha stemmerett, være valgbar til tingvalgte organer og kunne velges/oppnevnes som representant til ting, må man ha fylt 15 år i løpet av kalenderåret, vært medlem av et idrettslag tilsluttet skikretsen i minst en måned og ha gjort opp sine økonomiske forpliktelser til idrettslaget.
4. En person kan ikke samtidig inneha mer enn et av følgende verv i skikretsen: medlem av styret, valgkomite, kontrollutvalg, lovutvalg, revisor. Person med slikt verv kan ikke møte på skikretstinget som representant for et annet organisasjonsledd.

# § 13 Skikretstingets oppgaver

Skikretstinget skal:

1. Godkjenne de fremmøtte representantene.
2. Velge dirigent(er)
3. Velge protokollfører(e)
4. Velge to representanter til å underskrive protokollen.
5. Godkjenne forretningsorden
6. Godkjenne innkallingen
7. Godkjenne sakslisten
8. Behandle beretning for skikretsen, herunder beretninger fra tingvalgte organer
9. Behandle
a. skikretsens regnskap
b. styrets økonomiske beretning
c. kontrollutvalgets beretning
d. eventuell beretning fra engasjert revisor
10. Behandle saker som fremgår av godkjent saksliste
11. Fastsette kontingent.
12. Behandle langtidsplan og langtidsbudsjett
13. Foreta følgende valg:
	1. Skikretsstyret med leder og nestleder, .[antall] styremedlemmer og [antall] varamedlem(mer).
	2. Lederne av fagkomiteene i skikretsen
	3. Nestleder og medlemmer i fagkomiteene i skikretsen, alternativt at skikretstinget gir styret fullmakt til å oppnevne disse.
	4. Kontrollutvalg med leder, nestleder og [antall (minst ett)] medlem og [antall] varamedlem(mer).
	5. Representanter til ting og møter i de organisasjonsledd skikretsen har representasjonsrett eller gi skikretsstyret fullmakt til å oppnevne representantene.
	6. Valgkomite med leder, [antall] medlem(mer) og [antall] varamedlem(mer),

Leder og nestleder velges enkeltvis. De øvrige medlemmer til skikretsstyret velges samlet. Deretter velges varamedlemmene samlet. Der det velges flere nestledere/varamedlemmer skal det velges 1. nestleder/varamedlem, 2. nestleder/varamedlem osv

14. Beslutte om det skal engasjeres revisor til å revidere særkretsens regnskap.

For regler om stemmegivningen på skikretstinget, gjelder NIFs lov § 2-21.

# § 14 Skikretsens styre

1. Skikretsen ledes og forpliktes av styret som er Skikretsens høyeste myndighet mellom tingene. Styret består av leder, nestleder, minimum 2(to) styremedlemmer med varamedlemmer og ledere i fagkomiteene i kretsen.
2. Skikretsstyret skal bl.a.:
	1. Iverksette skikretstingets og overordnede organisasjonsledds vedtak og bestemmelser, herunder gjennomføring av NSFs strategiplan.
	2. Forestå Skikretsens daglige administrasjon, representere Skikretsen utad og utøve faglige myndighet innen Skikretsens grenser.
	3. Påse at Skikretsens midler brukes og forvaltes på en forsiktig måte i samsvar med de vedtak som er fattet på tinget eller av overordnet organisasjonsledd, og sørge for at Skikretsen har en tilfredsstillende organisering av regnskaps- og budsjettfunksjonen, og har en forsvarlig økonomistyring.
	4. Arrangere eller la arrangere kretsmesterskap og andre konkurranser innen kretsen og utarbeide terminlister for dette.
	5. Utvikle Skikretsens organisasjon og aktivitetstilbud.
	6. Oppnevne utvalg, råd og komiteer etter behov samt utarbeide mandat/instruks for disse.
	7. Sende årsberetning til Skistyret senest innen 1. juli hvert år.
3. Styret skal avholde møter når lederen bestemmer det, eller minst to av styremedlemmene forlanger det.
4. Det nye skikretsstyret tiltrer umiddelbart etter skikretstinget.
5. De kan nedsettes et arbeidsutvalg til å ta seg av de løpende forretninger.
6. Ansatte i skikretsen kan møte med tale- og forslagsrett.

# § 15 Skikretsenes fagkomiteer for alpint, freestyle, hopp, kombinert, langrenn og telemarkskjøring

Skigrener med aktivitet i skikretsen skal ha fagkomiteer. Komiteene er rådgivende organ overfor skikretsstyret. Komiteene er utøvende organ i sine grener innenfor fullmakt og med arbeidsoppgaver fastsatt av skikretsstyret.

# a. Sammensetning av fagkomiteene i skikretsene

1. Kretsenes fagkomiteer består av leder, nestleder og minimum 1 (ett) medlem.
2. Fagkomiteenes leder velges på skikretstinget. Nestleder og medlemmer velges på skikretstinget eller oppnevnes av skikretsstyret etter fullmakt fra skikretstinget.

#  b. Fagkomiteenes oppgaver i skikretsene

1. Skikretsenes fagkomiter rapporterer til skikretsstyret.
2. Komiteenes hovedoppgaver er blant annet:
3. Rekrutterings-, bredde-, utviklings- og utdanningsarbeidet i de respektive grener innenfor skikretsen.
4. Topp- og elitearbeid i de respektive grener innenfor skikretsen.
5. Komiteenes øvrige oppgaver er blant annet:
6. Utarbeide forslag til handlingsplan og budsjett som skal godkjennes av skikretsstyret og føre løpende kontroll med forbruk av de midler skikretsstyret har godkjent.
7. Iverksette nødvendige korrigeringer av sin virksomhet i henhold til regnskapsrapporter.
8. Legge frem handlingsplan og budsjett for fagmøtet til uttalelse.
9. Samordne terminlisten innenfor skikretsen i vedkommende gren.
10. Ta ut løpere til nasjonale mesterskap i grener der skikretsene har kvoter.
11. Ta ut ledere til representasjonsoppgaver.
12. Forestå utdanningsvirksomheten i vedkommende gren.
13. Fremme forslag til skikretsstyret til instrukser for trenere og ledere.
14. Foreslå for skikretsstyret om arrangør av kretsmesterskap.
15. Foreslå teknisk delegerte (NSF/TD) og dommere i samsvar med gjeldende rennreglement samt eventuelt komiteens representant til renn utvalgt av komiteene.
16. Vurdere og foreslå for skikretsstyret tiltak som kan bidra til å fremme respektive grener, herunder anleggsprosjekter.
17. Avgi regnskap og beretning til skikretsstyret innen fastsatte frister.
18. Behandle andre spørsmål som skikretsstyret pålegger komiteen.
19. Ansatte i skikretsen kan møte i fagkomiteene med tale- og forslagsrett.

# c. Fagmøter i skikretsenes fagkomiteer

1. Fagmøtet er rådgivende organ for skikretstinget, skikretsstyret og fagkomiteen i kretsen i vedkommende gren innenfor komiteens oppgave- og myndighetsområde.
	1. Det holdes fagmøter hvert år innen utgangen av mai og ellers etter behov.
	2. Fagmøtet uttaler seg om komiteens virksomhet, økonomi, planer for anlegg, kurs, trenings- og rennaktivitet.
	3. Fagmøtene legger fram for valgkomiteen forslag til kandidater som komiteens leder, nestleder og medlemmer.
	4. På fagmøtene møter med stemme- og forslagsrett medlemmene av fagkomiteen i vedkommende gren og minst en representant for hvert idrettslag med aktivitet i grenen. Antall representanter fra idrettslagene fastsettes av skikretstinget.
2. Dagens representasjonsordning videreføres automatisk ved første fagmøte etter at denne lov er vedtatt. Ved sammenslåing av skikretser fastsettes representasjonen av de aktuelle skikretsene.
3. Representasjon fra idrettslagene fastsettes av skikretstinget etter idrettslagenes aktivitetstall for vedkommende gren iht. idrettsregistreringen samme år som fagmøtet.
4. På fagmøtene kan også møte med tale- og forslagsrett trenere, dommere, teknisk delegerte og andre som utøver organisert aktivitet innenfor grenen.
5. Reiseutgiftsfordeling kan benyttes.

# § 16 Kontrollutvalg, valgkomite og øvrige tingvalgte organer

# For regler om kontrollutvalget, gjelder NIFs lov § 2-12.

# For regler om valgkomiteen, gjelder NIFs lov § 2-18.

1. Anleggsutvalg

Anleggsutvalg med det antall medlemmer som skikretsstyret bestemmer.

# [Legg inn navn og mandat på ev. øvrige tingvalgte organer]

**§ 16 Alminnelige disiplinærforføyninger, sanksjoner og straff**

For alminnelige disiplinærforføyninger, sanksjoner og straff gjelder NIFs regelverk (NIFs lov kap. 11, NIFs lov kap. 12 og Antidopingregelverk), og bestemmelsene i NSFs lov og rennreglement.

**§ 17 Avtaler og samarbeid mellom skikretsen og næringslivet**

 For regler om avtaler mellom skikretsen og næringslivet , gjelder NIFs lov kapittel 13 og bestemmelsene i NSFs fellesreglement.

**§ 18 Idrettens markeds-, medie og arrangementsrettigheter**

For regler om markeds-, medie- og arrangementsrettigheter, gjelder NIFs lov kapittel 14.

**§ 19 Lovendring**

For regler om lovendring, gjelder NIFs lov § 2-2.

**§ 20 Oppløsning**

 Skikretsen kan bare oppløses av NSF. Ved oppløsning eller annet opphør av skikretsen tilfaller skikretsens overskytende midler etter avvikling et formål godkjent av NSF.